b'\n_START_ARTICLE_\nSimone Aaberg K\xc3\xa6rn\n_START_SECTION_\nPortr\xc3\xa6t af Anders Fogh Rasmussen\n_START_PARAGRAPH_\nI december 2010 offentliggjordes hendes utraditionelle symbolladet portr\xc3\xa6t af Anders Fogh Rasmussen til Folketingets portr\xc3\xa6tsamling._NEWLINE_Hun er den f\xc3\xb8rste kvinde, som maler et portr\xc3\xa6t af en statsminister eller folketingsformand dertil. _NEWLINE_Valget af K\xc3\xa6rn blev betegnet som "helt vildt". Dels havde hun som venstreorienteret og tidligere bz\'er en markant anderledes politisk holdning end Rasmussen; dels havde hun som konceptkunstner aldrig udf\xc3\xb8rt et portr\xc3\xa6t og knap nok malet f\xc3\xb8r._NEWLINE_Maleriet skabte en del debat og forskellige fortolkninger fremkom._NEWLINE_Anmelderen Michael Jeppesen kaldt billedet vammelt, ubehj\xc3\xa6lpsomt, en katastrofe og helkikset og mente at "v\xc3\xa6rket er ubetinget en hyldest"._NEWLINE_Han gav maleriet et ud af seks point i bed\xc3\xb8mmelse._NEWLINE_Derimod kaldte forfatteren Bent Vinn Nielsen det en genistreg og mente at K\xc3\xa6rn "tager godt og grundigt pis p\xc3\xa5 Mr. Rasmussen".Politikens anmelder, Karsten R. S. Iversen, mente at maleriet var beh\xc3\xa6ndigt malet, fuldt af fascination og fort\xc3\xa6lling men dog m\xc3\xa5ske ikke vanvittig smukt._NEWLINE_Kunstanmelder Troels Laursen gav portr\xc3\xa6ttet fire ud af seks stjerne, _NEWLINE_mens kunsthistoriker Tom Hermansen gav maleriet fem ud af seks for "underholdningsv\xc3\xa6rdien" og to ud af seks for "den tekniske udfoldelse" (sic)._NEWLINE_Billedet forestiller en solbr\xc3\xa6ndt Anders Fogh Rasmussen i n\xc3\xa5lestribet jakkes\xc3\xa6t med spidse \xc3\xb8re som en elvers og med bem\xc3\xa6rkelsev\xc3\xa6rdigt hvide t\xc3\xa6nder._NEWLINE_Til h\xc3\xb8jre i baggrunden ses et flyvende Hercules transportfly i et \xc3\xb8rkenlandskab _NEWLINE_med sandbanker fra Skagen, Irak eller Afghanistan. _NEWLINE_Propellerne har en vis lighed med Dansk Folkepartis logo._NEWLINE_Flyets vinge snitter Rasmussens hals._NEWLINE_Som en kniv truer det med at snitte Rasmussens hals over._NEWLINE_Venstre sides baggrund er en b\xc3\xb8geskov. Grene forts\xc3\xa6tte ind i forgrunden og virker som en laurb\xc3\xa6rkrans._NEWLINE_Over Rasmussens hoved er en stjerne: NATO stjernen eller nordstjernen._NEWLINE_Iversen bem\xc3\xa6rker en zigzagbev\xc3\xa6gelse i kompositionen._NEWLINE_Maleriet er ogs\xc3\xa5 blevet sammenlignet med filmplakater. _NEWLINE_Der er en vis kompositionslighed med filmplakaten til Die Hard 2 filmen.'